Trelleborgs Venner Årsmøde2011-11-24

Dagsorden i henhold til indkaldelse

1. Valg af ordstyrer: Ulla Gerner blev valgt, og hun konstaterede årsmødet for rettidigt indkaldt
2. Valg af referent: Gøsta Petterson blev valgt
3. Bestyrelsens beretning for året:

Formand Heidi Voigt aflagde beretning på bestyrelsens vegne:

A Den afgående bestyrelse består efter flere udskiftninger af følgende: Heide Voigt, Tage Petersen, Gitte Nielsen og Ole Malchau, Heidi Voigt ønsker at trække sig.

B Bestyrelsen har afholdt 8 bestyrelses møder i det forgangne år, samt 3 laugs formands- møder og deltaget i 3 ting-møder.

C Laugene afholder aktivitetsdage hver den første weekend i måneden i sæsonen og ellers som beskrevet på hjemmesiden.

D Bestyrelsen har deltaget i flere kommunale og offentlige arrangementer i årets løb, blandt andet: ”smag på kulturen”, ”dyrenes dag”, 2 solhvervsfester på Trelleborg, Trelleborg marked, ”væksthus Danmark”, konference om frivilligt arbejde i Slagelse samt ”Høvdingemøde” vedrørende afholdelse af vikingemarkeder.

E Arbejdet med søgning af fondsmidler til styrkelse af foreningens arbejde er desværre ikke lykkedes, men genoptages i det kommende år.

F Projekt ”Slagløse” eller ”Ny Trelleborg” er igangsat af Slagelse kommune og vi afventer hvordan projektet løber af stabelen det kommende år.

G Vikingeborgen Trelleborg er i gang med at udfærdige et ”Årshjul” hvoraf det vil fremgå hvor og hvornår laugene kan planlægge, at deltage i diverse arrangementer på Borgen.

 Tanken er at udvide aktiviteterne, vikingeborgen og vennerne imellem.

H Laugenes aktiviteter fremgår af hjemmesiden og aktiviteterne vil være som følger i vinter, Smedelauget holder møder hos Laugets medlemmer, Tekstillauget holder vinterpause, Ølbryggerlauget har en bryg klar til vintersolhverv, Havelauget ligger stille i vinter og Krigerlauget forsætter aktiviteterne og kan kontaktes pr. telefon se hjemmesiden.

Formandens beretning blev godkendt.

 4. Kassererens beretning:

Gitte Nielsen fremlagde regnskabet og hun oplyste at foreningen består af 100 familiemedlemskaber og 58 enkeltmedlemskaber. Der er købt udstyr til Trelleborgs Venner til brug ved deltagelse i sommermarkedet.

 5. Godkendelse af regnskab.

Der blev stillet spørgsmål til køb af brænde til solhvervsfesterne idet prisen synes høj, men efter en drøftelse af flere poster blev regnskabet godkendt.

Regnskabet kan rekvireres ved henvendelse til kassereren.

 6. Behandling af indkomne forslag:

 A. Bestyrelsen foreslår at kontingentet sættes op med 10 kr. pr. medlemskab, beløbet skal dække udsendelse af medlemskort samt brochure med væsentlige oplysninger om Trelleborg og Trelleborgs Venner.

 B. Smedelauget foreslår at arrangere en Sommersolhvervs fest med levende musik og dans, udgifterne vil løbe op i 4000 kr.

 C. Smedelauget foreslår at arrangere en ”messe” til fremvisning af autentisk udstyr og ditto forarbejdnings metoder, hyggeligt samvær og hvervning af nye medlemmer, anslået udgift ca. 1000 kr.

 Stor opbakning til smedenes to forslag, som hermed er en realitet.

 7. Fremlæggelse af budget: Bestyrelsen foreslår at budgettet forhøjes med 5.200 kr. næste år. Budgettet blev godkendt.

 8. Fastlæggelse af kontingent: Forslaget om at forhøje kontingentet ned 10 kr. pr. medlemskab blev vedtaget, kontingenterne er nu 110kr. for enkeltpersoner og 160kr. for familie medlemskaber.

 Kontingenterne holdes relativt lave idet foreningen ønsker så mange medlemmer som muligt.

 9. Valg af bestyrelsesmedlemmer: Formanden Heidi Voigt ønskede at udtræde af bestyrelsen de øvrige bestyrelsesmedlemmer modtog genvalg.

 Tage Petersen genvalgt som bestyrelsesmedlem

 Gitte Nielsen genvalgt som bestyrelsesmedlem og kasserer

 Ole Malchau er indtrådt i bestyrelsen og er først på valg næste år.

 Ralf Kleis Larfred blev nyvalgt til bestyrelsen og konstitueret som formand.

 Gøsta Petterson blev nyvalgt til bestyrelsen og fungerer som sekretær.

 10. Valg af suppleanter:

 Palle Hegne Pedersen blev valgt som suppleant

 Thora Gerner Nyborg blev valgt som suppleant

 11. Valg af Revisor

 Rikke Christophersen blev valgt som revisor og Camilla Gotlob blev valgt som revisorsuppleant.

 12. Eventuelt:

 A. Vintersolhverv afholdes 17. december se hjemmeside. Mad er gratis for medlemmer, andre med tilknytning til miljøet kan deltage, men skal betale et mindre beløb. Drikkevarer er for egen regning og skal selv medbringes.

 B. Det blev foreslået at der afholdes en messe på Trelleborg hvor vikinger kan fremvise autentiske effekter og udstyr som kan anvendes ved markederne og eventuelt påpege de værste misforståelser og anakronismer.

 Messen vil fortrinsvis henvende sig til nye folk i vikingemiljøet men kan sagtens bredes ud til en større kreds, der arbejdes videre med ideerne.

 C Sommersolhverv: foreningen støtter at der afholdes sommersolhverv men af hensyn til Vikingeborgen Trelleborg afholdes arrangementet i weekenden ugen før Sct. Hans.

Der deltog ca. 30 personer i årsmødet.

Referent Gøsta Petterson